दखना गानना गारि-मथर गाखोनानै दावबायोब्ला एसे सिथों- सिथा जानाय नुयो । बर’फोरनि जुलि गोदान समाव हिनजाव गोदानखौ समायना जोंख्लाब-माख्लाब दखना, आर’नाइ-फास्रा जोमहोनानै देलाय होयो। बर’फोरा बाथौ फुजा होयोब्ला खेरायसालियाव दौदिनीया गावनि दखनाखौ थेथ खाना लानानै मोसानाय नुथायफोरा जोबोर सोमोनांथाव। जायखि-जाया फोरबोयावनो बर’ आइजोफोरा दखना गाननानै आर’नाइ-फास्रा लानानै बाहागो लायो ।